Държавен вестник, бр. 80, 2015 г., стр. 25

БРОЙ  80	
Д Ъ Р Ж А В Е Н  В Е С Т Н И К 	
СТР.  25  
§ 48. В чл. 34б се правят следните изме­
нения:
1. В ал. 1 думата „молба-декларация“ се 
заменя със „заявление декларация“ и думата 
„подадена“ се заменя с „подадено“.
2. В ал. 2 думата „молба-декларацията“ се 
заменя със „заявлението декларация“.
§ 49. Заглавието на глава шеста се изменя 
така:
„ПОМОЩИ В НАТУРА“.
§ 50. Членове 35 – 39 се изменят така:
„Чл. 35. (1) Еднократната помощ по чл. 10а 
от Закона за семейни помощи за деца се 
предоставя в натура при наличие на някое от 
основанията по чл. 2, ал. 6, т. 1 – 3 от Закона 
за семейни помощи за деца.
(2) Наличието на основанията по чл. 2, 
ал. 6, т. 1 – 3 от Закона за семейни помощи 
за деца се установява от дирекция „Социално 
подпомагане“ след извършване на проверка, 
която обхваща и оценка на риска за детето и 
неговите потребности, от социални работници 
от дирекцията, като задължително участва 
социален работник от отдел „Закрила на 
детето“.
(3) Проверката по ал. 2 може да се извърши 
по сигнал и/или по инициатива на дирекция 
„Социално подпомагане“, като за резултатите 
от нея се представя доклад съгласно прило­
жение № 6.
(4) Еднократната помощ в натура по чл. 10а 
от Закона за семейни помощи за деца се 
предоставя за закупуване на облекло, обувки, 
учебни пособия и други стоки, необходими на 
детето за посещаване на училище. 
(5) В случай че е налице основание за от­
пускане на еднократната помощ по чл. 10а от 
Закона за семейни помощи за деца в натура, 
нейният вид съгласно ал. 4 се предлага от 
социалните работници, извършили проверка­
та, в доклада по ал. 3. Определянето на вида 
на помощта в натура може да се консултира 
с родителите на детето или с лицата, които 
полагат грижи за него, представители на 
училища и доставчици на социални услуги 
за деца.
(6) Въз основа на предложението по ал. 5 
в 7-дневен срок директорът на дирекция 
„Социално подпомагане“ издава заповед за 
отпускане на помощта в натура съгласно 
приложение № 1.
Чл. 36. (1) Месечните помощи по чл. 8 
от Закона за семейни помощи за деца се 
предоставят в натура при наличие на някое 
от основанията по чл. 2, ал. 6 от Закона за 
семейни помощи за деца.
(2) Наличието на основанията по чл. 2, 
ал. 6, т. 1 – 3 от Закона за семейни помощи 
за деца се установява от дирекция „Социално 
подпомагане“ след извършване на проверка, 
която обхваща и оценка на риска за детето и 
неговите потребности, от социални работници 
от дирекцията, като задължително участва 
социален работник от отдел „Закрила на 
детето“.
(3) Проверката по ал. 2 може да се извърши 
по сигнал и/или по инициатива на дирекция 
„Социално подпомагане“, като за резултатите 
от нея се представя доклад съгласно прило­
жение № 6.
(4) Наличието на основанието по чл. 2, 
ал. 6, т. 4 от Закона за семейни помощи за 
деца се следи служебно от длъжностните 
лица в дирекция „Социално подпомагане“, 
като в тези случаи се извършва проверка 
само за оценка на риска за детето и неговите 
потребности от социални работници от ди­
рекцията, като координацията се извършва 
от отдел „Закрила на детето“. За резултатите 
от оценката се представя доклад съгласно 
приложение № 6. 
(5) Месечната помощ в натура по чл. 8 от 
Закона за семейни помощи за деца се пре­
доставя за:
1. пълно или частично заплащане на такса 
за детска ясла;
2. пълно или частично заплащане на такса 
за детска кухня;
3. закупуване на храна, облекло, обувки;
4. закупуване на бебешки принадлежности, 
козметични и хигиенни материали и други 
стоки за ежедневна употреба, необходими за 
дете под 1-годишна възраст.
(6) В случай че е налице основание за 
отпускане на месечната помощ по чл. 8 от 
Закона за семейни помощи за деца в натура, 
нейният вид съгласно ал. 5 се предлага от со­
циалните работници, извършили проверката, 
в доклада по ал. 3 или 4. Определянето на 
вида на помощта в натура може да се кон­
султира с родителите на детето или с лицата, 
които полагат грижи за него, представители 
на детски ясли и доставчици на социални 
услуги за деца.
(7) Въз основа на предложението по ал. 6 
в 7-дневен срок директорът на дирекция 
„Социално подпомагане“ издава заповед за 
отпускане на помощта в натура съгласно 
приложение № 1.
(8) В случаите по чл. 2, ал. 6, т. 4 от Закона 
за семейни помощи за деца при навършване 
на пълнолетие от майката и ако не е налице 
някое от основанията по чл. 2, ал. 6, т. 1 – 3 
от Закона за семейни помощи за деца, дирек­
торът на дирекция „Социално подпомагане“ 
или упълномощено от него длъжностно лице 
издава заповед за изплащане на помощта в 
пари. 
Чл. 37. (1) Месечните помощи по чл. 7 
от Закона за семейни помощи за деца се 
предоставят в натура при наличие на някое 
от основанията по чл. 2, ал. 6 от Закона за 
семейни помощи за деца.